Laszlo Dioszegi nu iartă după FCSB - Sepsi OSK: "Neputință totală"
FCSB a învins-o în prima etapă a play-off-ului Superligii României pe Sepsi OSK, scor 2-1.
Roș-albaștrii au venit după eșecul categoric cu Rapid din ultima etapă a sezonului regular (0-4). În urma victoriei cu clubul din Sfântu Gheorghe, FCSB și-a asigurat o diferență de șapte lungimi față de Universitatea Craiova, locul secund din play-off.
Laszlo Dioszegi nu iartă după FCSB - Sepsi OSK: "Neputință totală"
Laszlo Dioszegi, patron Sepsi OSK, a vorbit după înfrângerea cu FCSB și a ținut să puncteze faptul că în prima repriză elevii lui Bernd Storck nu s-au făcut remarcați deloc.
De asemenea, afaceristul a semnalat că a precizat că încă dinainte să înceapă sezonul a prevăzut faptul că FCSB va câștiga campionatul. Roș-albaștrii au pus stăpânire pe prima poziție cu 35 de puncte.
"Am văzut în repriza a doua o neputință totală. Nu sunt deloc mulțumit. Puteam face mai mult. Băieții au avut atitudine, nu am ce să reproșez, dar, din păcate, asta a fost. Am pierdut mingea și am primit golul doi. Așa s-a scris istoria meciului.
Dacă așa o să jucăm mai departe, sută la sută nu o să prindem Conference League. Eu încă din vară am prevăzut că FCSB o să câștige campionatul. Acum are șapte puncte, dacă nu mă înșel. E greu de recuperat.
Oricine poate să învingă pe oricine, dar noi trebuie să schimbăm mentalitatea", a spus Laszlo Dioszegi.
Cum arată clasamentul din play-off-ul Superligii României
În urma victoriei de pe Arena Națională, formația dirijată de Elias Charalambous și-a asigurat o diferență de șapte puncte față de Universitatea Craiova, care ocupă poziția secundă cu 28 de puncte.
Sepsi OSK se situează pe ultima poziție cu 22 de puncte.
Urmăriți SPORT.RO și pe Google News